LT Europos Sąjungos oficialusis leidinys L 79/10

KOMISIJOS REGLAMENTAS (ES) 2016/452

2016 m. kovo 29 d.

kuriuo dėl didžiausios leidžiamosios kaptano, propikonazolo ir spiroksamino liekanų koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą ir 49 straipsnio 2 dalį,

kadangi:

(1) Reglamento (EB) Nr. 396/2005 II priede ir III priedo B dalyje nustatyta didžiausia leidžiamoji kaptano, propikonazolo ir spiroksamino liekanų koncentracija (toliau – DLK);

(2) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Europos maisto saugos tarnyba (toliau – Tarnyba) pateikė pagrįstą nuomonę dėl nustatytos kaptano DLK (2). Ji pasiūlė pakeisti liekanų apibrėžtį augalų produktuose. Ji rekomendavo padidinti arba palikti tam tikriems produktams nustatytą DLK. Ji padarė išvadą, kad trūksta tam tikros informacijos apie obuoliams, kriaušėms, svarainiams, šliandroms, lokvoms, abrikosams, vyšnioms, persikams, slyvoms, braškėms, gervuogėms, avietėms, mėlynėms, serbentams, agrastams ir pomidorams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Šios DLK vertės bus peržiūrėtos. Atliekant peržiūrą bus atsižvelgta į per dvejus metus po šio reglamento paskelbimo gautą informaciją. Tarnyba padarė išvadą, kad neturima informacijos apie migdolams, valgomosioms vynuogėms, vynuogėms vynui gaminti, bulvėms, agurkams, melionams, salotinėms trūkažolėms, porams, kukurūzams ir sorgams nustatytą DLK ir kad rizikos valdytojai turi papildomai tai apsvarstyti. Šiems produktams DLK turėtų būti nustatyta pagal konkrečią nustatymo ribą;

(3) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos propikonazolo DLK (3). Ji padarė išvadą, kad trūksta tam tikros informacijos apie greipfrutams, citrinoms, žaliosioms citrinoms, mandarinams, obuoliams, abrikosams, valgomosioms vynuogėms ir vynui gaminti skirtoms vynuogėms, bananams, rapsų sėkloms, miežių grūdams, avižų grūdams, ryžių grūdams, rugių grūdams, kviečių grūdams, cukriniams runkeliams (šaknims), kiaulių raumenims ir riebalams, galvijų raumenims ir riebalams, avių raumenims ir riebalams, ožkų raumenims ir riebalams, naminių paukščių raumenims ir riebalams, galvijų, avių ir ožkų pienui ir paukščių kiaušiniams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Šios DLK vertės bus peržiūrėtos. Atliekant peržiūrą bus atsižvelgta į per dvejus metus po šio reglamento paskelbimo gautą informaciją; Tarnyba padarė išvadą, kad neturima informacijos apie migdolams, vyšnioms, slyvoms, braškėms, serbentams (raudoniesiems, juodiesiems ir baltiesiems), agrastams, paprikoms, agurkams, artišokams, žemės riešutams ir arbatai nustatytą DLK ir kad rizikos valdytojai turi papildomai tai apsvarstyti. Šiems produktams DLK turėtų būti nustatyta pagal konkrečią nustatymo ribą;

(4) pagal Reglamento (EB) Nr. 396/2005 12 straipsnio 2 dalį kartu su to paties reglamento 12 straipsnio 1 dalimi Tarnyba pateikė pagrįstą nuomonę dėl nustatytos dabartinės spiroksamino DLK (4). Ji pasiūlė pakeisti liekanų apibrėžtį ir padarė išvadą, kad trūksta tam tikros informacijos apie valgomosioms vynuogėms ir vynuogėms vynui gaminti, bananams, miežiams, avižoms, rugiams, kviečiams, naminių paukščių raumenims, riebalams ir kepenims ir paukščių kiaušiniams nustatytą DLK ir kad rizikos valdytojai turi papildomai tai apsvarstyti. Kadangi rizikos vartotojams nėra, Reglamento (EB) Nr. 396/2005 II priede šiems produktams turėtų būti nustatyta šiuo metu taikomo arba Tarnybos nustatyto dydžio DLK. Šios DLK vertės bus peržiūrėtos. Atliekant peržiūrą bus atsižvelgta į per dvejus metus po šio reglamento paskelbimo gautą informaciją; Kadangi tikslinga nustatyti tokią liekanų gyvūniniuose produktuose apibrėžtį „spiroksamino karboksirūgšties metabolitas M06, išreikštas kaip sprioksaminas (izomerų suma)“, yra pakankamai informacijos, kad būtų galima nustatyti DLK kiaulių raumenims, riebalams, kepenims ir inkstams, galvijų raumenims, riebalams, kepenims ir inkstams, avių raumenims, riebalams, kepenims ir inkstams, ožkų raumenims, riebalams, kepenims ir inkstams, galvijų, avių ir ožkų pienui. Kadangi miežiams ir avižoms nustatyta 0,4 mg/kg DLK yra pagrįsta gera žemės ūkio praktika, kuri jau neberemiama, DLK šiems produktams turėtų sumažinta iki 0,05 mg/kg;

(5) produktams, kuriems apsaugoti nesuteiktas atitinkamo augalų apsaugos produkto naudojimo leidimas ir kuriems nenustatytas leidžiamasis importo nuokrypis ar kodekso didžiausios leidžiamosios koncentracijos (CXL) vertės, DLK turėtų būti nustatyta atsižvelgiant į konkrečią nustatymo ribą arba atitikti numatytąją DLK, kaip nustatyta Reglamento (EB) Nr. 396/2005 18 straipsnio 1 dalies b punkte;

(6) Komisija konsultavosi su Europos Sąjungos etaloninėmis pesticidų liekanų laboratorijomis dėl būtinybės pakoreguoti tam tikras nustatymo ribas. Šios laboratorijos dėl kelių medžiagų padarė išvadą, kad dėl su tam tikromis prekėmis susijusios technikos raidos reikia nustatyti joms skirtas konkrečias nustatymo ribas;

(7) remiantis Tarnybos pagrįstomis nuomonėmis ir atsižvelgiant į su svarstomu klausimu susijusius veiksnius, tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;

(8) dėl naujos DLK per Pasaulio prekybos organizaciją konsultuotasi su Sąjungos prekybos partneriais; Kelios trečiosios šalys pateikė pastabų dėl naujos liekanų apibrėžties ir dėl nustatytos kaptano DLK vynuogėms vynui gaminti. Tikslinga laikinai taikyti dabartinę liekanų apibrėžtį ir DLK, kad būtų galima gauti liekanų pagal naujai pasiūlytą apibrėžtį vynuogėse vynui gaminti duomenis. Ši DLK bus peržiūrėta. Atliekant peržiūrą bus atsižvelgta į per dvejus metus po šio reglamento paskelbimo gautą informaciją;

(9) todėl Reglamentas (EB) Nr. 396/2005 turėtų būti atitinkamai iš dalies pakeistas;

(10) kad produktus būtų galima įprastai parduoti, perdirbti ir vartoti, produktams, kurie buvo pagaminti prieš pakeičiant DLK, šiuo reglamentu reikėtų nustatyti pereinamojo laikotarpio priemones, kuriomis, remiantis turima informacija, užtikrinamas aukštas vartotojų apsaugos lygis;

(11) prieš pradedant taikyti pakeistą DLK turėtų būti skiriamas tinkamas laikotarpis, per kurį valstybės narės, trečiosios šalys ir maisto tvarkymo subjektai galėtų pasirengti laikytis dėl DLK pakeitimo atsiradusių naujų reikalavimų;

(12) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 II ir III priedai iš dalies keičiami pagal šio reglamento priedą.

2 straipsnis

Reglamentas (EB) Nr. 396/2005 be šiuo reglamentu padarytų pakeitimų toliau taikomas produktams, kurie buvo pagaminti iki 2016 m. spalio 19 d.

3 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2016 m. spalio 19 d.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2016 m. kovo 29 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) EFSA (Europos maisto saugos tarnyba), 2014 m. Reasoned opinion on the review of the existing maximum residue levels (MRLs) for captan according to Article 12 of Regulation (EC) No 396/2005. EFSA Journal 2014; 12(4):3663. 55 p.

(3) Europos maisto saugos tarnyba. Review of the existing maximum residue levels (MRLs) for propiconazole according to Article 12 of Regulation (EC) No 396/2005. EFSA Journal 2015;13(1):3975.

(4) Europos maisto saugos tarnyba. Review of the existing maximum residue levels (MRLs) for spiroxamine according to Article 12 of Regulation (EC) No 396/2005. EFSA Journal 2015;13(1):3992.